stanford-oval/wikipedia huggingface dataset:
Wilshire Grand Center

| Wilshire Grand Center |
| --- | --- |

Tiedot
Sijainti:   Los Angeles, Kalifornia
Rakennettu:  2012–2017
Käyttötarkoitus:  hotelli, ravintola, vähittäiskauppa, toimisto, observatorio
Tila:  valmis
Yritykset
Arkkitehti:  AC Martin Partners
Urakoitsija:  Turner Construction
Omistaja:  Hanjin Group
Tekniset tiedot
Kerroksia:  73
Hissien määrä:  16
Korkeus
Antenni:  335,3 m
Kattokorkeus:  284,8 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Wilshire Grand Center on pilvenpiirtäjä Los Angelesin kaupungissa, Yhdysvaltain Kaliforniassa. Se on rakennettu vuosina 2012–2017. Sen suunnittelusta on vastannut arkkitehtitoimisto AC Martin Partners. Se on korkein Mississippijoen länsipuolella, sekä koko Yhdysvaltain kymmeneksi korkein pilvenpiirtäjä. Se on 25 metriä korkeampi kuin U.S. Bank Tower, joka on Los Angelesin toiseksi korkein rakennus. Wilshire Grand Centerissa on hotelli, kauppakeskus ja näköalatasanne.
Aiheesta muualla

Kuvia tai muita tiedostoja aiheesta Wilshire Grand Center Wikimedia Commonsissa
William Yiampoy

| Mitalit> Maa:  Kenia.Miesten yleisurheilu.MM-kilpailut  | Mitalit> Maa:  Kenia.Miesten yleisurheilu.MM-kilpailut  | Mitalit> Maa:  Kenia.Miesten yleisurheilu.MM-kilpailut  | Maa:  Kenia> Miesten yleisurheilu. |
| --- | --- | --- | --- |
|  Pronssia | Helsinki 2005 | 800 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Brazzaville 2004 | 800 m |  |
|  Hopeaa | Tunis/Radès 2002 | 800 m |  |
William Oloonkishu Yiampoy (s. 17. toukokuuta 1974 Emarti, Kenia) on kenialainen 800 metrin juoksija.
Yiampoy alkoi työskennellä Kenian poliisissa vuonna 1991. Hän aloitti juoksuharjoittelun 1996. Seuraavana vuonna hän sai ylennyksen presidentin henkivartioon, mikä häiritsi hänen juoksemistaan. Hän pääsi juoksemaan kunnolla 1999. Seuraavana vuonna hän kaatui Kenian olympiakarsinnoissa, mutta pääsi kilpailemaan Sydneyn olympialaisiin Patrick Konchellahin loukkaannuttua. Olympiakisoissa Yiampoy karsiutui välierissä. Vuonna 2001 hän voitti Kenian MM-karsinnan ajalla 1.44,24, mutta Edmontonin MM-kisoissa hän jäi neljänneksi ajalla 1.44,96. Myöhemmin samana vuonna hän voitti Hyvän tahdon kisat ja sijoittui neljänneksi GP-finaalissa. Yiampoy loukkaantui keväällä 2002, mutta voitti vielä samana vuonna hopeaa Afrikan-mestaruuskilpailuista.
Yiampoy ei osallistunut suuriin kilpailuihin vuonna 2003 kesäkuussa tapahtuneen loukkaantumisen takia. Seuraavana vuonna hän juoksi viidenneksi Budapestin sisäratojen MM-kisoissa, mutta ei selvinnyt Kenian joukkueeseen Ateenan olympialaisiin. Hän voitti samana vuonna Afrikan mestaruuden Brazzavillessä. Vuonna 2005 Yiampoy voitti Helsingin MM-kisoissa pronssia ajalla 1.44,55. Kauden lopussa IAAF:n yleisurheilufinaalissa hän oli neljäs. Hän oli neljäs myös IAAF:n yleisurheilufinaalissa 2006.
Ennätykset

800 metrin juoksu: 1.42,91 (2002)
1 000 metrin juoksu: 2.14,41 (1999)
1 500 metrin juoksu: 3.34,12 (2001)
Welcome to the Dead End

| Welcome to the Dead End K> V.N & Lobo |
| --- | --- | --- |

Studioalbumin tiedot
 Julkaistu: 30. kesäkuuta 2009
 Formaatti: CD, LP
 Tuottaja(t): K.V.N & Lobo
 Tyylilaji: instrumentaali hip hop
 Kesto: n. 50.00
 Levy-yhtiö: Fjuu Records, Freaky Beats
Muut kannet
 Vinyyliversion kansi
K.V.N:n & Lobon muut julkaisut
| The Dead End Kidz 2008 | Welcome to the Dead End 2009 | Sutenööriskeidaa 2012 |
Welcome to the Dead End on helsinkiläisen tuottajakaksikko K.V.N & Lobo:n toinen albumi. Se julkaistiin FJUU Recordsin kautta yhdessä Freaky Beats Productionsin kanssa 30. kesäkuuta 2009.
Kappaleet

| --- | --- |
 CD Tape or Wire – 1.02  Welcome to the Dead End – 1.23  HKI State of Mind – 2.29  Told You So – 1.55  Torcedor – 2.34  Drivin Up the Canyon (Skit) – 0.37  Squeeze Harder – 1.05  Why – 1.26  U – 1.07  I Want That $ – 2.35  Trafficking – 1.49  RZPECT – 3.20  Slap Shot – 0.53  Smugglin – 2.46  Less Bitches – 1.41  Roller – 2.08  Troublz – 3.11  Hey – 2.10  Leather Glove – 1.45  Lonely Kid – 0.55  Jeff's Piano – 2.32  The Chase – 1.54  DJ Douz Interlude (The Dead End Kidz II) – 0.37  Gamblin... Kick Your Brainz Out! – 2.33  Dix (Off-key Piano) – 3.04  6 Stringz – 1.45  Mulderig – 1.20 :  LP A-puoli Welcome to the Dead End  HKI State of Mind  Told You So  Torcedor  Squeeze Harder  Why  U  I Want That $  Dix (Off-Key Piano)  6 Stringz B-puoli RZPECT  Smugglin  Less Bitches  Roller  Troublz  The Chase  DJ Douz Interlude (The Dead End Kidz II)  Gamblin... Kick Your Brainz Out!
Arvostelut

Desibeli.net:
Noise.fi:
Yliprokuraattori

Yliprokuraattori oli Venäjällä 1721–1917 käytössä ollut nimitys, joka tarkoitti keisarin edustajaa ortodoksisen kirkon pyhässä synodissa. Hän toimi pyhän synodin päällikkönä.
Yli-Rosti

| Yli-Rosti |
| --- | --- |
Sijainti:  Vihti
Rakennustyyppi:  Maatila
Perustettu:  1500-luku
Valmistumisvuosi:  1700-luku
Runkorakenne:  Hirsi
Julkisivumateriaali:  Laudoitus
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Yli-Rosti on Vihdissä, Uudellamaalla sijaitseva maatila ja yksi Härköilän kylän vanhoista kantataloista. Tila tunnetaan jo 1500-luvulta. Tila sijaitsee noin 2 kilometriä Nummelan asemalta.
Historia ja arkkitehtuuri

Rostin kantatalo jaettiin kahtia Yli-Rostiksi ja Ali-Rostiksi isojaon yhteydessä vuonna 1786. Tila oli Lindgrenin suvun omistuksessa vuodesta 1630 vuoteen 1999, jolloin Yli-Rosti siirtyi suvun ulkopuolelle.
Tilan kaksikerroksisen päärakennuksen vanhin osa on rakennettu 1700-luvulla. 1840-luvulla rakennusta laajennettiin, jolloin sisääkäynti siirrettiin rakennuksen keskelle. Päärakennuksen merkittävimpiä yksityiskohtia ovat yläkerran salin kattomaalaukset. 1900-luvun alussa päärakennuksen veranta korotettiin kaksikerroksiseksi. Ikkunat on entisöity 6-ruutuisiksi 1990-luvulla.
Tilan pihapiirissä on myös kivinavetta vuodelta 1908. Navetta on rakennettu Maanviljelysseuran tyyppipiirustusten mukaan. Tilan vanhimmat talousrakennukset ovat aitta vuodelta 1864 ja sepän paja vuodelta 1871. Aitan katolla on vanha vellikello ja sepän pajaa on jatkettu liiterillä ja saunalla 1954.
Yliperä

Yliperä voi tarkoittaa ainakin seuraavia:
Yliperä, suurtunturien alue Käsivarren Lapissa Enontekiöllä
Yliperä, alue Nuorittan kaupunginosassa Oulussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yliperä”, voi hakea sivunnimihaulla, laajalla sivunnimihaulla tai tekstihaulla.
Www.liisanblogi.net

| www> liisanblogi.net |
| --- | --- |

Kirjailija:  Tuija Lehtinen
Kieli:  suomi
Genre:  nuortenkirjallisuus
Kustantaja:  Otava
Julkaistu:  2006
Sivumäärä:  287
Löydä lisää kirjojaKirjallisuuden teemasivulta
www.liisanblogi.net on Tuija Lehtisen vuonna 2006 ilmestynyt Otavan kustantama nuortenkirja, jossa kerrotaan nuoresta tytöstä Liisa Virtasesta ja hänen pitämästään blogista. Kirja sai ilmestymisvuonnaan Topelius-palkinnon.
Kirjassa Liisa perheineen aikoo muuttaa vuodeksi Ruotsiin isän saadessa siirron Uppsalaan. Liisa ei halua muuttaa, koska ei osaa ruotsia kovin hyvin, joten hän muuttaa isänsä sisarusten luokse "Big Cityyn". Liisa pitää kokemuksistaan blogia, jota lukevat ja kommentoivat muiden muassa nimimerkit Miss Nasu ja Murikka. Liisa on tunnistavinaan käyttäjänimien takaa koulututtujaan, mutta vähitellen selviää, ettei internetissä kaikki aina ole sitä miltä näyttää.
Vähäsalo

Vähäsalo
| --- | --- |
Sijainti:  Padasjoki Päijät-Häme Suomi
Vesialue:  Päijänne
Korkein kohta:  145 m 
Pinta-ala:  2,3 km²  
muokkaa - muokkaa wikitekstiä - muokkaa Wikidataa
Vähäsalo  on Päijänteen saari Päijät-Hämeessä Padasjoen Kellosalmella.
Maantietoa

Saari on 2,7 kilometriä pitkä, 1,8 kilometriä leveä ja sen pinta-ala on 2,3 neliökilometriä . Se sijaitsee Tehinselän länsiosassa Varpusenlinnan selän länsiosassa. Sen erottaa mantereesta Kellosalmi, joka on 150–450 metriä leveä. Viereisestä Virmailan saaresta tulee tie, joka ylittää Vähän Kellosalmen pengertietä ja lyhyttä siltaa pitkin. Vähäsalo on kolmion muotoinen saari, mutta sen keskellä on kaksi vastakkaisilta rannoilla sisäosiin työntyvää lyhyttä lahtea Iso-Vankonen ja Vähä-Vankonen. Niitä yhdistää toisiinsa alava laakso, jonka pohjoispuolelle jää Isoniemi. Vähäsalon rannoilla on pieniä saaria. Niitä on Iso-Vankosen viereisellä lahdella, Vähässä Kellosalmessa ja Kellosalmessa viisi. Luoteessa sijaitsevalla Harmoistenlahdella on vielä Jänsissaaren saariryhmä, Kokonsaari, Iso Salinsaari, Vähä Salinsaari ja Lokinluoto. Vähäsalon korkein kohta sijaitsee keskellä saarta, missä on 67 metrin korkeuteen kohoava kallioinen mäki. Isoniemessä on toinen kalliomäki, joka on 47 metriä korkea, ja itärannassa on lähes yhtä korkea Haukkakallio, jonka jyrkänne putoaa Vähään Kellosalmeen rantaan. Saarella ei ole vakituista asutusta, mutta vapaa-ajan asuntoja on lähes 100. Saaren tiet haarautuvat sillalta näille asunnoille.
Historiaa

Vuoden 1911 taloudellisessa kartassa saaren nimi kirjoitettiin erikseen ”Vähä Salo”. Saaren pohjoisosan laaksossa ja kaakkoispään niemessä on kartan mukaan pieniä peltopalstoja. Toisessa, vuonna 1947 julkaistussa, taloudellisessa kartassa näkyy samoissa paikoissa peltoja ja lisäksi saaren kaakkoispäässä saaren maatila. Virmailan saaressa tulee maatilan vastaiselle rannalle tie, johon maatila on ollut yhteydessä esimerkiksi veneellä. Maatila on tuolloin saaren ainoa kiinteästi asuttu tila.
Vähäsalon metsämaita hakattiin sotien aikana ja tämän työn suorittivat sotavangit Vapon toimesta. Puita kuljettamaan piti palkata väkeä muualtakin ja puut kasattiin saaren rannoille tukinuittoa varten kahteen ”laaniin”. Tukinuitto oli yleistä vielä koko 1950-luvun. Puita käytettiin erilaisen puutavaran ja polttopuiden valmistukseen.
Vuoden 1965 peruskartassa on pohjoisosan laakson peltomaat metsitetty. Vain saaren kaakkoispäässä on kartassa enää peltopalstoja. Siellä on myös maatila ja kaksi vapaa-ajan asuntoa. Seuraavassa vuoden 1985 peruskartassa on saareen rakennettu tie, joka ylittää Vähän Kellosalmen nykyisestä kohdastaan. Saaren rannat on monesta kohdasta eroteltu tonteiksi, jonne on rakennettu runsaasti vapaa-ajan asuntoja.
Yhdystie 7161

Yhdystie 7161 Vaasan radan tasoristeyksen koillispuolella.
Yhdystie 7161 on tie joka kulkee Mustasaaren kunnassa Marasbackenin kunnanosasta saman kunnan alueella sijaitsevaan Martoisten kunnanosaan. Tien pituus on 8 kilometriä.
Tien osoitenimenä toimii koko matkalla Tuovilantie.
Vydreiskoje (järvi Pihkovan alueella)

| Vydreiskoje Выдрейское |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Outovan piiri
Koordinaatit:  58°19′34″N, 28°09′43″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Tšorjanan valuma-alue
Laskuoja:  oja Vydreikaan
Mittaustietoja
Pituus:  0,49 km 
Leveys:  0,27 km 
Pinta-ala:  11 ha  
Tilavuus:  0,00059 km³ 
Keskisyvyys:  5,4 m 
Suurin syvyys:  11,6 m 
Valuma-alue:  0,62 km² 
Saaria:  ei saaria 
 fiVydreiskoje 
Vydreiskoje (ven. Выдрейское) on järvi Luoteis-Venäjällä Pihkovan alueen Outovan piirissä.
Maantietoa

Järvi on 500 metriä pitkä, 270 metriä leveä ja sen pinta-ala on 11 hehtaaria. Sen keskisyvyys on 5,4 metriä ja sen syvänteessä on 11,6 metriä vettä. Järvi sijaitsee metsäalueella pari kilometriä Glušin (ven. Глушь) kylästä luoteeseen päin. Järvi vaikuttaa autiolta, vaikka sinne johtaa teitä. Etelärannassa voi ilmakuvien perusteella olla uimaranta. Järven ympäristö on metsämaata, mutta luoteispuolella on suota.
Luontoarvoja

Järvessä elää ainakin hauki, särki, ahven, lahna, sorva, kiiski, pasuri, ruutana, suutari, rantanuoliainen, mutakala, sekä jokirapua, jota on kuitenkin vain niukasti. Järvellä on mutapohja, mutta sen rannoilla näkyy paikoin hiekkapohja. Järven rannat ovat kaltevat ja matalat. Sen luoteispuolella ulottuu rantaan asti suo, jonka rannoilla kasvaa turpeiset hetteiköt. Muualla rannat ovat metsämaata.
Vesistösuhteita

Vydreiskoje sijaitsee Tšorjanan valuma-alueella ja sen laskujoki Volosnja on Tšorjanan sivujoki. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Järveen ei tule ojia sen ympäristöstä. Sen valuma-alueen koko on 0,62 neliökilometriä . Järven laskuoja alkaa länsirannasta ja se on alempana yhdistetty metsäalueen ojitukseen, jonka kautta sen vedet johdetaan Volosnjan sivujokeen Vydreikaan (ven. Выдрейка).
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Yhdessäoppiminen

Yhdessäoppiminen tarkoittaa opiskelua yhdessä toisten kanssa. Yhdessäoppiminen ei ole menetelmä tai teoria, vaan tarkoittaa vain, että oppimistilanteessa on useampia oppijoita vuorovaikutuksessa keskenään (esim. opintopiirit).
Pyrittäessä yksilöllisestä oppimiskulttuurista kohti yhteisöllistä oppimiskulttuuria, vaiheet ovat
yksilötyö,
yhteistyö
yhteistoiminnallinen oppiminen sekä
yhteisöllinen oppiminen.
Yhdessäoppimisen idean juuret ovat osaltaan yhdysvaltalaisessa progressiivisessa kasvatusteoriassa, jota kehitteli 1800-luvun lopulta alkaen erityisesti John Dewey. Osaltaan yhdessäoppimisen idea juontuu jonkin verran myöhemmin alkaneesta tutkimustyöstä neuvostoliittolaisessa oppimisen psykologiassa. Etymologisesti yhteistyö tulee latinan sanoista com (jonkun kanssa) ja laborare (työskennellä) sekä collaborare (työskennellä yhdessä), ja yhteistoiminnallisuus sanoista co ja operari (toimia) sekä cooperari (toimia yhdessä).
Yhdessäoppiminen liittyy sosiokulttuurisen oppimisen teorioihin, joissa korostetaan oppimista sekä tietojen ja taitojen syntymistä todellisessa toiminnassa ja sosiaalisessa vuorovaikutuksessa. Sosiokulttuurisessa oppimisnäkemyksessä oppimisen nähdään perustuvan yhteisön ja kulttuurin tietoihin ja työkaluihin. Yhteisö auttaa tulkitsemaan asioita erilaisista näkökulmista.
John Dewey piti yhdessäoppimista osana keskinäisiin yhteyksiin, vuorovaikutukseen ja auttamiseen perustuvaa demokraattista elämänmuotoa (associated life). Kouluissa yhdessäoppimisella luotiin perustaa tämän elämänmuodon kehittymiselle ja leviämiselle. Aikuiskasvatuksessa ja yliopistoissa sillä on demokratia-tavoitteen lisäksi tähdätty oppimisen laadun ja tehon parantamiseen.
Yhdystie 7023

Tervajoen rautatieasema yhdystien 7023 päätepisteessä.
Yhdystie 7023 on yhdystie, joka kulkee Isonkyrön Tervajoella valtatien 18 risteyksestä Tervajoen rautatieasemalle. Tien pituus on 700 metriä. Tie on koko matkaltaan viivasuoraa ja sen varrella sijaitsee muutamia palveluja tien alkupäässä. Tien osoitenimenä on Asematie koko matkan.
Luettelo kreikkalaisista koiraroduista

Kreikkalaiset koirarodut ovat kaikki erittäin harvinaisia kotimaansa ulkopuolella. FCI on tähän mennessä tunnustanut ainoastaan kreikanajokoiran, minkä lisäksi sen virallista hyväksyntää on haettu kreetankoiralle. Kreikan Kennelliitto Kynologikós Ómilos Elládos (Κυνολογικός Ομιλος Ελλάδος, KOE) on hyväksynyt yhteensä kuusi kreikkalaista rotua, vaikka erilaisia ikivanhoja omiksi roduikseen luokiteltavissa olevia maatiaistyyppisiä paikallispopulaatioita onkin huomattavasti enemmän. Aiemmin myös kyproslaiset koirarodut luettiin usein kreikkalaisiksi, mutta koska Kypros on itsenäinen valtio jolla on oma kansallinen kennelliitto, nykyisin ne luokitellaan ensisijaisesti kyproslaisiksi.
KOH:n hyväksymät kreikkalaiset rodut

Epeiroksenmolossi (ei FCI-rotu)
Kreetankoira (ei FCI-rotu)
Kreikanajokoira
Kreikanpaimenkoira (ei FCI-rotu)
Miletoksenkoira (ei FCI-rotu)
Valkoinen kreikanpaimenkoira (ei FCI-rotu)
Sukupuuttoon kuolleet kreikkalaiset rodut

Grecian greyhound: Sekä nykyistä kreikanvinttikoiraa että englanninvinttikoiraa pienempi puolipitkäkarvainen rotu.
Kámiroksenvinttikoira: Rodoksenvinttikoiran kantarotu.
Lakonianvinttikoira: Ikivanha podenco-tyyppinen pystykorvainen vinttikoira.
Molossus: Kaikkien eurooppalaisten mastiffien kantarotu.
Sulioottikoira: Sulioottien jalostama vuoristokoira, joka oli korkein koskaan elänyt koirarotu.
Aiheesta muualla

Kreikan Kennelliitto
Yhdystie 7202

Yhdystie 7202 on yhdystie, joka kulkee Isonkyrön Laurilasta saman kunnan alueella sijaitsevaan Reinilään. Tien pituus on 1,5 kilometriä.
Tien osoitenimenä on Kyrööntie koko matkan.
Wyandotte (Oklahoma)

Wyandotten sijainti Oklahomassa.
Wyandotte on kunta (town) Ottawan piirikunnassa Oklahoman osavaltiossa Yhdysvalloissa. Sen asukasluku oli 333 vuonna 2015, mikä tarkoittaa, että se on pysynyt samana vuodesta 2010 asti. Kunta sijaitsee 19 kilometriä kaakkoon piirikunnan pääkaupungista Miamista.
Väestö

Kunnassa oli 159 kotia vuonna 2010, joka tarkoittaa, että jokaisessa kodissa asui keskimäärin 2,09 ihmistä. Vuonna 2000 kunnan mediaani-ikä oli 32 vuotta ja siellä oli 100 naista kohden 90,1 miestä.
Käännös suomeksi
Whistlerin äiti

| Whistlerin äiti |
| --- | --- |

Nimi:  Whistlerin äiti
Tekijä:  James McNeill Whistler
Valmistumisvuosi:  1871
Taiteenlaji:  Muotokuva
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  144,3  cm
Leveys:  163  cm
Kokoelma:  Musée d’Orsay
Sijainti:  Musée d’Orsay, Pariisi
Arrangement in Grey and Black No. 1 eli Taiteilijan äidin muotokuva (engl. Portrait of the Artist’s Mother), tunnettu myös nimellä Whistlerin äiti (Whistler’s Mother), on yhdysvaltalaisen taidemaalarin James McNeill Whistlerin vuonna 1871 maalaama muotokuva äidistään. Se on Whistlerin tunnetuin maalaus.
Maalaus esittää Whistlerin tuolloin 67-vuotiasta äitiä Anna McNeill Whistleriä (1804–1881), jonka kanssa taiteilija asui Lontoossa. Äiti on kuvattu profiilissa istumassa tuolilla mustaan mekkoon ja pitsillä koristeltuun hilkkaan pukeutuneena, ja hän näyttää puritaanisen pidättyväiseltä. Ympäröivässä huoneessa on Whistlerin taiteilijanelämään viittaavia esineitä, kuten koristeellinen verho, japanilainen jalkapalli ja seinällä Thames-jokea esittävä taulu.
Maalauksen sommitelma on tarkoituksella pelkistetty ja värisävyt ovat laimeita. Se edustaa tyylittelyä, johon Whistler siirtyi varhaisuransa realistisen maalaustyylin jälkeen. Kun maalaus oli ensi kerran näytteillä kuninkaallisen taideakatemian näyttelyssä Lontoossa vuonna 1872, sen nimi herätti pahennusta, sillä äidin muotokuvan kutsumista ”sovitukseksi” (arrangement) pidettiin sopimattomana. Whistler antoi maalauksilleen usein musiikkiin viittaavia nimiä, jotka eivät välttämättä liittyneet niiden sisältöön, sillä hän halusi omien sanojensa mukaan taivoittaa taiteellaan musiikillisen harmonian kaltaisen tunnelman eikä niinkään kertoa mistään tietystä kohteesta tai aiheesta. Hänen mielestään tämänkään maalauksen ansiot eivät liittyneet siihen, ketä se esitti.
Öljymaalauksen korkeus on 144,3 ja leveys 162,5 senttimetriä. Ranskan valtio osti maalauksen vuonna 1891 Pariisiin Musée du Luxembourgiin, ja se kuuluu nykyään Musée d’Orsayn kokoelmiin. Se on yksi kuuluisimmista Yhdysvaltain ulkopuolella sijaitsevista amerikkalaisista taideteoksista.
Aiheesta muualla

Kuvia tai muita tiedostoja aiheesta Whistlerin äiti Wikimedia Commonsissa
Luzoninsarvinokka

| Luzoninsarvinokka |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Bucerotiformes
Heimo::  Sarvinokat Bucerotidae
Suku::  Buceros
Laji::  hydrocorax
Kaksiosainen nimi
 Buceros hydrocorax  Linnaeus, 1766 
Alalajit
 Buceros hydrocorax hydrocorax, Linnaeus, 1766  Buceros hydrocorax mindanensis, Tweeddale, 1877  Buceros hydrocorax semigaleatus ,Tweeddale, 1878 
Katso myös
   Luzoninsarvinokka Wikispeciesissä   Luzoninsarvinokka Commonsissa 
Infobox OKNimi-testi OKIUCN-testi OK: 
Luzoninsarvinokka (Buceros hydrocorax) on sarvinokkien heimoon kuuluva lintu. Sitä tavataan Filippiineillä.
IUCN:n mukaan lajista on erotettu Buceros mindanensis omaksi lajikseen.
Ulkonäkö

Linnun pituus on 60–65 cm. Se on enimmäkseen punertava, mutta naama on musta, siivet ovat tummanruskeat, kun taas pyrstö on valkoinen. Valtava nokka ja sen päällä oleva ontto rakenne ovat kokonaan punaiset, ja silmän ympärystä on keltainen. Samanlainen alalaji B. mindanensis on muuten samannäköinen mutta hieman pienempi ja sen nokan kärki on keltainen ja silmän ympärystän iho on pääasiassa musta, mutta silmän alla on pieni keltainen alue.
Levinneisyys

Luzoninsarvinokka on kotoperäinen Filippiineillä. Siellä sitä esiintyy Luzonin ja Marinduquen saarilla. Paikoittain se on edelleen yleinen, varsinkin Sierra Madren vuoristossa, mutta sen on ilmoitettu vähentyneen hyvin jyrkästi. Nykyisin sitä on ehkä vain Marinduquella. Jäljellä olevat esiintymispaikat ovat Sierra Madre ja Cordillera.
Lajin kannan suuruutta ei ole määritetty, mutta se on ilmeisesti paikalliseti yleinen. Kolmen sukupolven aikana on tapahtunut hyvin nopea väheneminen, minkä arvellaan johtuneen elinalueiden pienenemisestä ja laadullisesta huonontumisesta sekä metsästyksestä ja ansoituksesta johtuvasta kuolleisuudesta.
Elinympäristö

Lajia esiintyy etupäässä vanhoissa ikivihreissä dipterokarpusmetsissä noin 400 metrin korkeuteen, mutta myös sekundaarimetsissä 400 metriin asti ja havaittu jopa 760 metrissä Luzonilla Isarogvuorella. Elinalueiden hävitys on vähentänyt suuresti sen elinalueita lajin esiintymisalueella, esimerkiksi Luzonin metsäala on supistunut 70 prosenttia.
Ääni

Linnun ääni on toistuva kirkas sointuva "honk".
Aiheesta muualla

Birdlife.org viitattu  (englanniksi)
Whistler

| Whistler Resort Municipality of Whistler |
| --- | --- |
 Whistlerin sijainti
Valtio:   Kanada
Provinssi:  Brittiläinen Kolumbia
Asutettu:  1914
Pinta-ala:  
 – Kokonaispinta-ala:  161,72 km²
Korkeus:  670 m
Väkiluku (2022 (arvio)):  13 537
 – Väestötiheys:  55 as./km²
 
 www.whistler.ca 
Infobox OKVirheellinen NIMI-arvo: 
Whistler on vajaan 15 000 asukkaan kunta Brittiläisen Kolumbian provinssissa Kanadassa, Rannikkovuorten välittömässä läheisyydessä.
Whistler on hyvin suosittu lomakohde. Vuosittain noin kolme miljoonaa turistia vierailee kunnassa, lähinnä kunnassa sijaitsevan Whistler Blackcomb -talviurheilukeskuksen laskettelurinteiden ja pyöräilyreittien vuoksi.
Whistler myös toimi osittain vuoden 2010 Vancouverin talviolympialaisten kilpailupaikkana. Whistler Olympic Park -talviurheilukeskuksessa järjestettiin pohjoismaiset hiihtolajit sekä ampuma- ja alppihiihto, Whistler Sliding Centressä puolestaan kelkkailulajit: ratti-, ohjas- ja skeletonkelkkailu.
Aiheesta muualla

Kuvia tai muita tiedostoja aiheesta Whistler Wikimedia Commonsissa
Whistlerin viralliset sivut (Arkistoitu – Internet Archive)
Whistlerin matkailusivut
British Columbia Regional Districts, Municipalities, Corporate Name, Date of Incorporation and Postal Address (Arkistoitu – Internet Archive) (XLS) British Columbia Ministry of Communities, Sport and Cultural Development
Yhdistetty talviolympialaisissa 2010

Vuoden 2010 Vancouverin talviolympialaisiin yhdistetyn kilpailuohjelmaa uudistettiin. Vuoden 2002 olympialaisiin kisaohjelmaan lisättiin sprinttikilpailu, jossa hypättiin yksi hyppy suurmäestä ja hiihto-osuuden pituus oli 7,5 km. Tapahtumaa muutettiin siten, että hiihto-osuuden pituudeksi muutettiin 10 km. Myös normaalimäen kilpailua ja joukkuekilpailua muutettiin siten, että kukin kilpailija hyppäsi mäkiosuudella vain yhden hypyn, ja hiihto-osuudelle lähdettiin Gundersen-menetelmän mukaisessa lähtöjärjestyksessä mäkiosuuden pisteiden määräämin väliajoin.
Yhdysvallat saavutti ensimmäistä kertaa mitalisijoja yhdistetyn olympiakilpailuissa vuoden 2010 talvikisoissa, ja se samalla oli myös kisojen menestynein maa yhdistetyssä.